ms id id eo en ms id sl ms de en ms ms id ms id id ms ms ms ms ms id id ms ms en en en fa en en en en de en en en pl en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en fr nl en id en en en en en id tr en eo en ms id id ms pt tr id en en en en ms id ms tr es es es pt es en en en la es es es en
Zoo Mini Tarikan Baharu Pulau Perhentian - Teganu Kita
Pulau Perhentian bakal mempunyai daya tarikan baharu apabila sebuah zoo mini dijangka memulakan operasi di pulau peranginan tersebut pada tahun depan.
Pengurus Vine Seeds Holdings Sdn Bhd, Amier Abdul Wahab berkata, zoo mini itu akan dibangunkan syarikatnya dengan kerjasama Jawatankuasa Kemajuan dan Keselamatan Kampung (JKKK) Pulau Perhentian di Pulau Perhentian Kecil.
Menurutnya, zoo mini bernilai lebih RM1 juta itu akan dibina di atas tapak seluas 1,115 meter persegi tidak jauh dari pantai dan berjarak kira-kira 500 meter dari perkampungan Pulau Perhentian.
“Kerja-kerja pembersihan kawasan sedang dijalankan pada ketika ini dan zoo mini dijangka akan mula beroperasi pada tahun depan.
“Zoo mini berkenaan akan menempatkan spesies haiwan liar di Pulau Perhentian seperti biawak gergasi, monyet dan beberapa jenis burung yang hanya terdapat di pulau ini seperti merpati emas atau lebih dikenali sebagai burung yuna oleh penduduk tempatan,” katanya.
Amier memaklumkan, spesies burung unik yang sering kelihatan di pulau ini adalah rawa (seakan merpati putih), puchong batu, camar topi hitam dan beberapa spesies lain.
Katanya, biawak air di pulau ini juga unik kerana bersaiz besar seperti biawak komodo di kepulauan Indonesia, iaitu hampir menyamai saiz manusia dewasa.
“Apabila haiwan itu ditempatkan di zoo mini, pasti ia akan menjadi tarikan kerana memberi peluang kepada orang ramai untuk melihat haiwan-haiwan yang berasal dari pulau ini.
“Idea untuk bina zoo mini ini tercetus ketika saya masih menuntut di Universiti Islam Antarabangsa Malaysia (UIAM), iaitu ketika mengikuti program bakti siswa di perkampungan Pulau Perhentian pada 2013,” katanya.
Tambahnya, JKKK dan penduduk turut dilibatkan dalam projek ini kerana kewujudan zoo mini itu bakal memberi peluang pekerjaan kepada penduduk selain berpeluang menambah pendapatan apabila jumlah kehadiran pelancong meningkat.
Mengenai konsep pembinaan zoo mini, beliau menjelaskan, bangunannya akan diperbuat daripada kayu merbau dan akan mempunyai 30 sangkar dan 50 akuarium untuk menempatkan hidupan marin.
“Lebih menarik adalah projek ini diusahakan oleh tenaga muda yang berkemahiran dalam pelbagai bidang.
“Pada masa sama, kami sedang berurusan dengan pelbagai agensi berkaitan untuk pembinaan zoo mini termasuk Kementerian Sumber Asli dan Alam Sekitar serta Jabatan Perlindungan Hidupan Liar dan Taman Negara (Perhilitan),” katanya.
« Projek Hotel Quran : 1,528 Naskah Terjemahan Al-Quran Diagih
JaPen Anjur Pertandingan Pengisahan Kenegaraan 1Malaysia »
Leave a Reply Cancel reply
Your email address will not be published. Required fields are marked *
Save my name, email, and website in this browser for the next time I comment.
61,827 Murid Terengganu Kembali Ke Sekolah Hari Ini July 15, 2020
Pelaksanaan Penebusan Ganti Cuti Rehat Dikaji Semula July 14, 2020
Archives Select Month July 2020  (24) April 2019  (1) July 2018  (1) November 2017  (3) May 2017  (1) April 2017  (1) June 2016  (2) May 2016  (29) April 2016  (28) March 2016  (21) February 2016  (31) January 2016  (30) December 2015  (19) November 2015  (16) October 2015  (5) January 2015  (1) December 2014  (2) July 2014  (39) June 2014  (72) May 2014  (50) April 2014  (47) March 2014  (64) February 2014  (23)
Contact us: [email protected]
Latest Post April 27, 2019
iRobot Roomba Malaysia Vacuuming Robot with Wi Fi Connectivity Works with Alexa July 17, 2018
Tarikh Perhimpunan Agung UMNO Dipinda 25-29 November November 8, 2017
YPPM Sambut Baik Peruntukan RM2.5 Juta November 8, 2017
Polis Terengganu Keluar 6,297 Saman Menjelang Raya November 7, 2017